 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 687**

(protokols Nr. 24, 10. p.)

**Par nekustamā īpašuma “Zvaigznes”, Barkavas pagasts, Madonas novads, nostiprināšanu zemesgrāmatā un nodošanu atsavināšanai**

Madonas novada pašvaldībā saņemts fiziskas personas iesniegums (reģistrēts Barkavas pagasta pārvaldē ar reģistrācijas Nr. BAR/1.9.2/24/65) ar lūgumu izskatīt jautājumu par pašvaldības nekustamā īpašuma “Zvaigznes”, Barkavas pagastā, Madonas novadā, ar kadastra Nr. 7044 004 0047, kopējā platība 3,64 ha, atsavināšanu.

Nekustamais īpašums “Zvaigznes”, Barkavas pagastā, ar kadastra Nr. 7044 004 0047 sastāv no zemes vienības ar kadastra apzīmējumu 7044 004 0047 2,8 ha platībā un zemes vienības ar kadastra apzīmējumu 7044 002 0089 0,84 ha platībā.

Ar Ošupes pagasta padomes 2009. gada 9. februāra lēmumu Nr. 1.3 [..] tika izbeigtas zemes pastāvīgās lietošanas tiesības uz zemes vienību ar kadastra apzīmējumu 7044 004 0047 2,8 ha platībā un zemes vienību ar kadastra apzīmējumu 7044 002 0089 1,0 ha platībā un ar 2009. gada 29. decembra Madonas novada pašvaldības domes lēmumu nolemts, kas zemes vienības piekrīt Madonas novada pašvaldībai.

Par minētajām zemes vienībām [..] ar Barkavas pagasta padomi 2009. gada 18. februārī ir noslēgusi lauku apvidus zemes nomas līgumu Nr. 2009/17.

Likuma “Par zemes privatizāciju lauku apvidos” 27. panta pirmā daļa nosaka, ka darījumus var veikt tikai ar to zemi, uz kuru īpašuma tiesības ir nostiprinātas zemesgrāmatā.

Saskaņā ar “Pašvaldību likuma” 10. panta (1) daļu *Dome ir tiesīga izlemt ikvienu pašvaldības kompetences jautājumu;* “Publiskās personas mantas atsavināšanas likuma*” 4. panta pirmo daļu, kas nosaka, ka “atsavinātas publiskas personas mantas atsavināšanu var ierosināt, ja tā nav nepieciešama publiskai personai vai tās iestādēm to funkciju nodrošināšanai”* *un 4. panta ceturtās daļas 8. punktu, kas nosaka, ka atsevišķos gadījumos publiskas personas nekustamā īpašuma atsavināšanu var ierosināt persona*, kurai Valsts un pašvaldību īpašuma privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums*,* kā arī tā paša likuma 8. panta otro daļu, kas nosaka, ka paredzētā atsavinātas publiskas personas nekustamā īpašuma novērtēšanu organizē attiecīgās atsavinātās publiskās personas lēmējinstitūcijas kārtībā, noklausoties sniegto informāciju, ņemot vērā 13.11.2024. Uzņēmējdarbības, teritoriālo un vides jautājumu komitejas sēdes atzinumu, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

* + - 1. Nodot atsavināšanai nekustamo īpašumu “Zvaigznes”, Barkavas pagasts, Madonas novads, ar kadastra Nr. 7044 004 0047, 3,64 ha platībā, pārdodot to [..].

1. Nekustamā īpašuma pārvaldības un teritorijas plānošanas nodaļai nostiprināt zemes īpašumu “Zvaigznes”, Barkavas pagasts, Madonas novads, ar kadastra Nr. 7044 004 0047 zemesgrāmatā uz Madonas novada pašvaldības vārda.
2. Pēc zemes īpašuma nostiprināšanas Zemesgrāmatā, Nekustamā īpašuma pārvaldības un teritoriālās plānošanas nodaļai organizēt nekustamā īpašuma novērtēšanu un virzīt jautājumu par nekustamā īpašuma atsavināšanu skatīšanai kārtējā finanšu un attīstības komitejas sēdē.

Domes priekšsēdētājs A. Lungevičs

*Čačka 28080793*